**III. Conformitatea cu prevederile Regulamentului 651/2014 privind ajutorul de stat exceptat de la notificare**[[1]](#footnote-1) și ale **Schemei de ajutor de stat privind sprijinirea investițiilor în dezvoltarea infrastructurii de termoficare centralizată - componenta distribuție.**

*(pentru proiectele de investiții în rețele termice din cadrul OS 7.1 a căror finanțare intră sub incidența ajutorului de stat))*

**1. Reguli cu caracter general prevăzute în Capitolul I al *Regulamentului (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat***

**Art.2, alin. 23. Demararea lucrărilor**

|  |
| --- |
| *Demararea lucrărilor înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate drept demarare a lucrărilor.* |
| *Se va demonstra că proiectul propus spre finanțare nu şi-a început activitățile înainte de data comunicării de către autoritatea de management a rezultatului verificării administrative și a eligibilității proiectului, cu excepția achiziției de terenuri și lucrările pregătitoare, cum ar fi obținerea avizelor și realizarea studiilor de fezabilitate, care nu sunt considerate drept începere a lucrărilor.*  *Se va avea în vedere corelarea cu informațiile prevăzute în Secţiunile B.3.1 și H, din Cererea de finanţare şi Declaraţia privind conformitatea cu regulile ajutorului de stat* |

**Art.4, alin. (1), w) și alin (2). Pragul de notificare**

|  |
| --- |
| *În conformitate cu art. 4, alin. (1), lit. w din Regulamentul de exceptare a notificării ajutorului de stat valoarea ajutorului nu va depăși pragul de 20 milioane euro pe întreprindere, pe proiect de investiții.*  *Totodată, conform art. 4, alin (2) din Regulamentul de exceptare a notificării ajutorului de stat pragul stabilit de 20 milioane euro pe întreprindere, pe proiect de investiții nu trebuie să fie eludat prin divizarea artificială a proiectelor, cu caracteristici, obiective sau beneficiari similari, care beneficiază de ajutoare de stat.* |
| *Se va demonstra că proiectul propus spre finanțare nu depășește pragul de 20.000.000 euro per întreprindere, pe proiect de investiții, iar acest prag a fost respectat, prin nedivizarea artificială a unui proiect de investiții în mai multe proiecte pentru a evita obligația de notificare și/sau să evite plafonarea ajutorului la pragul de 20 milioane euro, în conformitate cu prevederile Regulamentului de exceptare a notificării ajutorului de stat. Se va avea în vedere corelarea cu informațiile prevăzute în Secțiunile B.3.1 și H, din Cererea de finanțare şi Declarația privind conformitatea cu regulile ajutorului de stat* |

**Art. 6. Efectul stimulativ, alin. (1) şi 2**

|  |
| --- |
| *Se consideră că ajutoarele au un efect stimulativ dacă beneficiarul a prezentat statului membru în cauză o cerere de ajutor scrisă înainte de începerea lucrului la proiectul sau la activitatea respectivă. Cererea de ajutor conține cel puțin următoarele informații:*  *(a) denumirea întreprinderii și dimensiunea acesteia;*  *(b) descrierea proiectului, inclusiv data începerii și a încheierii acestuia;*  *(c) locul de desfășurare a proiectului;*  *(d) lista costurilor proiectului;*  *(e) tipul de ajutor (grant, împrumut, garanție, avans rambursabil, injecție de capital sau altele) și valoarea finanțării publice necesare pentru proiect.*  Conform Ghidului solicitantului aferent Obiectivului specific 7.1, secțiunea *1.9 Ajutor de stat* momentul demarării lucrărilor este data comunicării de către autoritatea de management a rezultatului verificării administrative și a eligibilității proiectului.  *Se va completa cu elementele precizate mai sus la punctele a)-e).*  *Se va corela cu Declarația privind conformitatea cu regulile ajutorului de stat şi Secţiunea G.1.6* *Impactul sprijinului din partea Uniunii asupra implementării proiectului, din Cererea de finanţare.* |
|  |

**Art. 8.Cumulul**

|  |
| --- |
| *Pentru acelaşi beneficiar şi aceleași cheltuieli eligibile, ajutorul investițional acordat prin prezenta schemă nu se poate cumula cu niciun alt ajutor de stat acordat, inclusiv de minimis* |
| *Se va justifica dacă pentru aceleași cheltuieli eligibile solicitantul a mai primit alte ajutoare de stat sau de minimis.*  *Răspunsul se va corela cu Declarația privind conformitatea cu regulile ajutorului de stat, din Anexa C1.3 la Cererea de finanţare şi secţiunea C.2.Verificarea conformității cu normele privind ajutoarele de stat, din Cererea de Finanțare* |

1. **Reguli specifice privind ajutorul de stat prevăzute în Capitolul I al *Regulamentului (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat***

**Alin. 1, Art. 46. Ajutoarele pentru investiții în favoarea sistemelor de termoficare și răcire centralizată eficiente din punct de vedere energetic**

|  |
| --- |
| *Sistemul de termoficare centralizată este eficient din punct de vedere energetic, conform art. 2, alineatele (41) și (42) din Directiva 2012/27/UE* |
| *Se va face dovada că sistemul de termoficare propus spre finanțare îndeplinește criteriile definiției sistemului eficient de termoficare centralizată, astfel cum sunt prevăzute la art. 2, alineatele (41) și (42) din Directiva 2012/27/UE.* *Definiția include instalațiile de termoficare/răcire și rețeaua (inclusiv echipamentele conexe necesare pentru a distribui agentul de termoficare/răcire de la unitățile de producție la sediul clientului)*  *În cazul în care, la momentul depunerii Cererii de finanțare în MySMIS, sistemul de termoficare nu respectă criteriile de eficiență energetică a sistemului de termoficare, investițiile de eficientizare vor fi demarate în maximum 3 ani de la finalizarea proiectului de reabilitare a rețelei termice. În acest caz, solicitantul de finanțare va prezenta angajamentul privind realizarea acestor investiții în maximum 3 ani, precum și un Plan de acțiune privind îndeplinirea criteriilor prevăzute la art. 2, alineatele (41) și (42) din Directiva 2012/27/UE.*  *Se va corela cu Studiul de fezabilitate, Declarația de eligibilitate, Declaraţia de angajament și Analiza instituțională* |

**Alin. (5) și (6), Art. 46. Ajutoarele pentru investiții în favoarea sistemelor de termoficare și răcire centralizată eficiente din punct de vedere energetic**

|  |
| --- |
| *Costurile eligibile pentru rețeaua de distribuție sunt costurile de investiții.*  *Valoarea ajutorului pentru rețeaua de distribuție nu trebuie să depășească diferența dintre costurile eligibile și profitul din exploatare. Profitul din exploatare se deduce din costurile eligibile ex ante prin analiza financiară a proiectului.* |
| *Se va demonstra că valoarea ajutorului solicitat pentru investiții cu rețeaua termică, ce rezultă din analiza financiară efectuată la nivelul proiectului, respectă condițiile de mai sus.*  *Se va corela cu analiza financiară (secţiunea E1 din Cererera de finanţare) şi secţiunile C şi G din Cererea de finanţare* |

***Pentru probarea elementelor de mai sus, se pot prezenta şi ataşa, în plus, şi alte informaţii/ documente faţă de cele solicitate, acolo unde este cazul.***

**Data: Semnăturǎ reprezentant legal al solicitantului:**

1. Se va completa de către reprezentantul legal al solicitantului sau de împuternicit. [↑](#footnote-ref-1)